CELEX: C2006/249/31
Language: fi
Date: 2006-10-14 00:00:00
Title: Asia T-215/06: Kanne 8.8.2006 — American Clothing Associates v. SMHV (kuviomerkki — vaahteranlehti ja kirjaimet RW)

14.10.2006   
            
            
               FI
            
            
               Euroopan unionin virallinen lehti
            
            
               C 249/12
            
         Kanne 8.8.2006 — American Clothing Associates v. SMHV (kuviomerkki — vaahteranlehti ja kirjaimet RW)
   (Asia T-215/06)
   (2006/C 249/31)
   Kannekirjelmän kieli: ranska
   Asianosaiset
   
      Kantaja: American Clothing Associates (Evergem, Belgia) (edustajat: asianajajat P. Maeyaert ja N. Clarembeaux)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   Vaatimukset
   
               —
            
            
               SMHV:n ensimmäisen valituslautakunnan 4.5.2006 tekemä päätös asiassa R-1463/2005-1 on kumottava
            
         
               —
            
            
               SMHV on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
      Haettu yhteisön tavaramerkki: Kuviomerkki, joka koostuu vaahteranlehden kuvasta ja kirjaimista RW, luokkiin 18, 25 ja 40 kuuluvia tavaroita ja palveluja varten (hakemus nro 2 785 368)
   
      Tutkijan päätös: Rekisteröinti hylätään
   
      Valituslautakunnan ratkaisu: Valitus hylätään
   
      Kanneperusteet: Kantaja vetoaa ensinnäkin neuvoston asetuksen N:o 40/94 7 artiklan 1 kohdan h alakohdan rikkomiseen ja Pariisin yleissopimuksen 6 b artiklan rikkomiseen, koska SMHV:n valituslautakunta ei ole ottanut huomioon haetun tavaramerkin kokonaisvaikutelmaa ja koska se on tehnyt virheitä arvioidessaan sitä, onko tavaramerkin muodostavaa vaahteranlehteä pidettävä heraldisena jäljitelmänä. Kantaja väittää myös, että valituslautakunta on virheellisesti kieltäytynyt ottamasta huomioon tavaramerkin tunnettavuutta sovellettaessa asetuksen N:o 40/94 7 artiklan 1 kohdan h alakohdassa säädettyä ehdotonta hylkäysperustetta.